Okirat száma: I/7265/2020.

Módosító okirat

**A** **Keresztély Gyula Városi Könyvtár a** **Bátaszék Város Önkormányzata által 2015. augusztus 31. napján kiadott, 4934/2015. számú alapító okiratát az államháztartásról szóló 2011. évi CXCV. törvény 8/A. §-a alapján – Bátaszék Város Önkormányzata Képviselő-testületének …./2020.(XI.27.) számú határozatára figyelemmel –a következők szerint módosítom:**

1. **Az alapító okirat 3. pontja a következő alponttal egészül ki:**

3.2. A költségvetési szerv fenntartójának

 3.2.1. megnevezése: Bátaszék Város Önkormányzata

 3.2.2. székhelye: 7140 Bátaszék, Szabadság utca 4.

1. **Az alapító okirat 4.1. pontja helyébe a következő rendelkezés lép:**

4.1. A költségvetési szerv közfeladata: A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 55. § (1) bekezdése és 65. §-a alapján települési nyilvános könyvtári feladatok ellátása.

1. **Az alapító okirat 4.2. pontja helyébe a következő rendelkezés lép:**

|  |  |  |
| --- | --- | --- |
| 1 | 910100 | Könyvtári, levéltári tevékenység |

1. **Az alapító okirat 4.3. pontja helyébe a következő rendelkezés lép:**

4.3. A költségvetési szerv alaptevékenysége: Városi nyilvános könyvtári feladatok ellátása, szolgáltató könyvtári tevékenység végzése.

1. **Az alapító okirat 4.5. pontjából az „és az ország egész” szövegrész elhagyásra kerül.**
2. **Az alapító okirat 5.1. pontja helyébe a következő rendelkezés lép:**

5.1. A költségvetési szerv vezetőjének megbízási rendje: Bátaszék Város Önkormányzat Képviselő-testülete a költségvetési szerv élére a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 94. § (3) bekezdése alapján pályáztatási eljárás keretében, a 39/2020. (X.30.) EMMI rendeletben megállapított képesítési követelményeknek megfelelő vezetőt nevez ki, határozott időre, legfeljebb 5 évre, a Munka Törvénykönyvéről szóló 2012. évi I. törvény szerinti munkaviszonyba. A költségvetési szerv vezetőjét Bátaszék Város Önkormányzatának Képviselő-testülete menti fel, felette az egyéb munkáltatói jogokat a Mötv. 67. § (1) bekezdés g) pontjában meghatározottak szerint Bátaszék Város polgármestere gyakorolja.

1. **Az alapító okirat 5.2. pontjába foglalt táblázat következő 1. sora elhagyásra kerül a további szerkezeti egységek számozásának értelemszerű megváltozásával:**

|  |  |  |
| --- | --- | --- |
| 1 | közalkalmazotti | a közalkalmazottak jogállásáról szóló 1992. évi XXXIII. törvény |

1. **Az alapító okirat 5.2. pontjába foglalt táblázat 3. sorában a „megbízásos” szövegrész helyébe a „megbízási” szöveg lép.**
2. **Az alapító okirat 5.3. pontja elhagyásra kerül.**

Jelen módosító okiratot a törzskönyvi nyilvántartásba történő bejegyzés napjától kell alkalmazni.

Kelt: Bátaszék, Időbélyegző szerint

P.H.

Dr. Bozsolik Róbert Zsolt

polgármester